ΠΡΑΚΤΙΚΟ

της υπ’ αριθμ. **20/28-11-2014** συνεδριάσεως

του Διοικητικού Συμβουλίου του Πνευματικού Κέντρου

ΑΝΑΓΝΩΣΤΗΡΙΟ ΑΓΙΑΣΟΥ «Η ΑΝΑΠΤΥΞΗ»

Στην Αγιάσο και στο Γραφείο του Πνευματικού Κέντρου ΑΝΑΓΝΩΣΤΗΡΙΟ ΑΓΙΑΣΟΥ “Η ΑΝΑΠΤΥΞΗ” σήμερα στις 28 Νοεμβρίου 2014, μέρα Παρασκευή και ώρα 10 π.μ., συνήλθε σε έκτακτη συνεδρίαση το Διοικητικό Συμβούλιο του Συλλόγου, ύστερα από πρόσκληση του Προέδρου, για συζήτηση και λήψη απόφασης στο μοναδικό θέμα της ημερήσιας διάταξης.

Διαπιστώθηκε ότι το Δ.Σ. είχε τη νόμιμη απαρτία, δεδομένου ότι ήταν παρόντα έξι από επτά μέλη του, ήτοι: 1) Κλεάνθης Δ. Κορομηλάς, 2) Ευστράτιος Αν. Καζαντζής, 3) Παναγιώτης Μ. Κουτσκουδής, 4) Ειρήνη Μ. Αργύρα, 5) Παναγιώτης Στ. Σκορδάς και 6) Παναγιώτα Πρ. Μαϊστρέλλη. Απών ήταν ο Γρηγόριος Γ. Αλεντάς.

**Απόφαση 50η: «Έκδοση ψηφίσματος για το θάνατο της Χαρίκλειας συζ. Γεωργίου Αλεντά»**

Ο Πρόεδρος, εισηγούμενος το 1ο και μοναδικό θέμα, ανήγγειλε το θάνατο της μητέρας του μέλους του Διοικητικού Συμβουλίου του Αναγνωστηρίου Γρηγορίου Γεωργίου Αλεντά

**ΧΑΡΙΚΛΕΙΑΣ ΣΥΖ. ΓΕΩΡΓΙΟΥ ΑΛΕΝΤΑ**

που επήλθε σήμερα στις 2 π.μ. και ενημέρωσε το Σώμα ότι η κηδεία της θα γίνει σήμερα στις 3:30΄ μ.μ. στον Ιερό Ναό Παναγίας Αγιάσου. Τόνισε ιδιαίτερα ότι τόσο η μεταστάσα όσο και ο σύζυγός της υπήρξαν παλιά μέλη του Αναγνωστηρίου, περιέβαλαν πάντοτε το Ίδρυμά μας με αγάπη και ήταν αρωγοί των προσπαθειών του. Παράλληλα υπήρξε καταξιωμένη οικογενειάρχης και έχαιρε της κοινωνικής εκτίμησης.

Ας είναι αιώνια η μνήμη της.

Κάλεσε ύστερα το Δ.Σ. να αποφασίσει για την έκδοση του σχετικού ψηφίσματος.

Το Δ.Σ., αφού άκουσε την εισήγηση του Προέδρου, ύστερα από διαλογική συζήτηση, ομόφωνα

**Α Π Ο Φ Α Σ Ι Ζ Ε Ι**

1. *Στην είσοδο της Βιβλιοθήκης του Αναγνωστηρίου να αναρτηθεί ο πένθιμος πέπλος.*
2. *Αντιπροσωπεία του Διοικητικού Συμβουλίου του Αναγνωστηρίου να παραβρεθεί στην κηδεία της.*
3. *Να γίνει κατάθεση στεφάνου στη μνήμη της.*
4. *Αντίγραφο του παρόντος να επιδοθεί στους συγγενείς της.*

Για το σκοπό αυτό έγινε η απόφαση αυτή και υπογράφεται ως εξής:

 Ο ΠΡΟΕΔΡΟΣ ΤΑ ΜΕΛΗ

ΚΛΕΑΝΘΗΣ Δ. ΚΟΡΟΜΗΛΑΣ ΕΥΣΤΡΑΤΙΟΣ ΑΝ. ΚΑΖΑΝΤΖΗΣ

 ΠΑΝΑΓΙΩΤΗΣ Μ. ΚΟΥΤΣΚΟΥΔΗΣ

 ΕΙΡΗΝΗ Μ. ΑΡΓΥΡΑ

 ΠΑΝΑΓΙΩΤΗΣ ΣΤ. ΣΚΟΡΔΑΣ

 ΠΑΝΑΓΙΩΤΑ ΠΡ. ΜΑΪΣΤΡΕΛΛΗ